Aivars Gulbis

Aivars Gulbis (1933—2024) bija latviešu tēlnieks. Latvijas Mākslinieku savienības Tēlniecības sekcijas vadītājs (1967—1987).

 Dzīvesgājums 
Dzimis 1933. gada 14. janvārī Lēdurgas pagastā Mārtiņa Gulbja ģimenē. Mācījās Lēdurgas pagasta skolā, no 1945. līdz 1947. gadam Turaidas astoņgadīgajā skolā. No 1947. līdz 1953. gadam Rīgas Lietišķās mākslas vidusskolā apguva iemaņas metāla apstrādē, līdz 1959. gadam studēja Latvijas Mākslas akadēmijas Tēlniecības nodaļā. 1965. gadā piedalījās tagadējā Rīgas Esplanādes laukumā esošā Raiņa pieminekļa izkalšanā.

No 1967. gada vadīja Latvijas Mākslinieku savienības Tēlniecības sekciju, bija Viļa Lāča kapa pieminekļa autors Rīgas Meža kapos (1974), piedalījās Uzvaras parka monumenta izveidē Pārdaugavā (1985). Aivara Gulbja ieceri parādīt Mātes-Dzimtenes tēlu ar bērnu paceltās rokās Kultūras ministrijas žūrijas komisijas vadība neļāva īstenot. Tas būtiski mainīja veidojuma satura jēgu — bez slīpētā, bronzā izpildītā bērna figūras sievietes rokās, kas simbolizētu neatkarīgu stāju, daudz uzskatāmāk dominēja sveicinājuma žests.Mūžībā devies tēlnieks Aivars Gulbis lsm.lv 2024. gada 12. janvārī

Piedalījās izstādēs Latvijā, Zviedrijā un Somijā, tēlniecības simpozijos Latvijā, Ungārijā, Čehijā. Organizēja un vadīja tēlniecības simpozijus Dzintaros un Biksērē.Valsts Mākslas muzejā būs Aivara Gulbja personālizstāde delfi.lv, 2005. gada 17. martā

Pēc 2000. gada darbojās konstruktīvisma stilā. A. Gulbim bija sešas personālizstādes, no kurām pēdējā "Mežs, mežs..." 2013. gadā veltīta viņa astoņdesmit gadu jubilejai.22/02 — 24/03 Aivars Gulbis. Mežs, mežs... "Rīgas Mākslas Telpa" 2013. gada 18. februārī

Miris 2024. gada 10. janvārī.

 Darbi 
 Piemineklis revolucionārajiem cīnītājiem Valkā (1965)
 Raiņa piemineklis Rīgā, pēc K. Zemdegas meta kopā ar L. Blumbergu (1965)
 Viļa Lāča kapa piemineklis Meža kapos (arhirekts Juris Skalbergs, 1974)
 Piemineklis Padomju Latvijas un Rīgas atbrīvotājiem no vācu fašistiskajiem iebrucējiem (1985), līdzautori: tēlnieks Ļevs Bukovskis, arhitekti E. Vecumnieks, E. Bāliņš, inženieri G. Beitiņš, H. Lācis.
 Piemineklis kordiriģentam un komponistam Ēvaldam Siliņam Rūjienā (2019).

 Apbalvojumi un pagodinājumi 
 Latvijas PSR Nopelniem bagātais mākslas darbinieks (1983)

 Atsauces 

 Ārējās saites 
 Rīgas Mākslas telpā' būs skatāma tēlniecības vecmeistara Gulbja izstāde
 Aivars Gulbis «Mežs, mežs…» atklāšana

Kategorija:1933. gadā dzimušie
Kategorija:2024. gadā mirušie
Kategorija:Siguldas novadā dzimušie
Kategorija:Latvijas tēlnieki
Kategorija:Latvijas Mākslas akadēmijas absolventi
Kategorija:Latvijas PSR Nopelniem bagātie mākslas darbinieki